
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/235/14.06.2006 

	
	
	


A  V  I  Z

asupra propunerii legislative pentru completarea Legii nr. 571/2003 privind Codul fiscal, cu modificările şi completările ulterioare, Camera Deputaţilor fiind Cameră decizională (PLx 414/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru completarea Legii nr. 571/2003 privind Codul fiscal, cu modificările şi completările ulterioare, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 14 iunie 2006.


            Propunerea legislativă vizează modificarea Legii nr. 571/2003  privind Codul Fiscal, cu modificările şi completările ulterioare, în scopul corelării prevederilor art. 295 alin. (1) din această lege cu celelalte dispoziţii legale, intervenţia legislativă instituind o dispoziţie care să prevadă exceptarea impozitului realizat în condiţiile art. 258 alin. (6) din Legea nr. 571/2003 de a constitui impozit local şi de a fi plîtit la bugetul local al unităţii administrativ teritoriale în raza căruia este situat terenul, astfel cu prevede Codul fiscal în vigoare.

            Senatul a respins propunerea legislativă în şedinţa din 26 aprilie 2006.

În urma dezbaterilor, membrii Comisiei pentru politică economică, reformă şi privatizare au hotărât cu  23 de voturi pentru şi o abţinere respingerea propunerii legislative.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 

